Prosesê vîrusê Korona de xeylêk şaristanan de konserê şûmşînan dewam kenê. Hunermendê Dêrsimî zî nê prosesî de şûmşînan de aktîvîteyanê xo dewam kenê.
Hunermend Metîn Kahramanî deyîra Duzgun Babayî vate û îfade kerd ke ''Ma vera nê janî Duzgun Babayî rê mînet kenê. Duzgun vera nê xirabîyan vindeno.'' Zeynepe û Zulfîkar Kiliçî zî deyîrî vatî, grûba tîyatroyî Areyê Kay zî derheqê vîrusê Korona de kayêkê bi kirmanckî viraşt.
Şarî zî eleqeyêko pîl mojna performansanê hunermendan û pê çepik û govendan beşdarê performansan bi.
